འཁོར་བ་དང་ནི་མྱ་ངན་འདས། གཉིས་སུ་ཡོད་པ་མ་ཡིན་ཏེ། འཁོར་བའི་མཚན་ཉིད་ཤེས་པ་ལ༑ ༑མྱ་ངན་འདས་
ཞེས་བརྗོད་པ་ཡིན། ཞེས་པས་རྣལ་འབྱོར་པས་ཀྱང་དུས་གསུམ་ཤེས་བྱའི་དཀྱིལ་འཁོར་ཐམས་ཅད་བསམ་པའི་
དཀྱིལ་འཁོར་གཅིག་ཏུ་བཅུག་ནས་སེམས་བསྐྱེད་པས། འཁོར་བ་མ་སྟོངས་ཀྱི་བར་དུ་སྐུ་གསུང་ཐུགས་མི་ཟད་པའི་
རྒྱན་འཁོར་འབྱུང་བ་ཡང་དེ་ལྟར་ཡིན་པས། ཕྱག་གི་བསྙེན་པ་ཐེམས་པ་ཞིག་གིས། ཡུལ་རིས་དང་རྒྱལ་ཁམས་
སུ་བཀྲ་མི་ཤིས་པ་བྱུང་ཡང་ཁོའི་ཕྱག་གཅིག་གིས་ཆོག་གསུངས། དེས་ན་འོ་སྐོལ་གྱི་བྱ་བྱེད་ཐམས་ཅད་ཀྱང་དུ་རུ་
ཀར་གྱི་དྲི་དང་། གནས་མལ་ཤིང་དྲུང་དང་རི་ཁྲོད། དུར་ཁྲོད་དུ་གོས་ཕྱག་དར་ཁྲོད་ཟས་བསོད་སྙོམས། སྨན་བཀུས་
ཏེ་བོར་བ་ལ་བསྟེན་ནས་བསྒྲུབ་པ་སྙིང་པོར་བྱས་ན། དུ་རུ་ཀའི་དྲི་དང་འདྲ་བའི་ཕན་བདེ་སེམས་ཅན་ཐམས་ཅད་ལ་
འབྱུང་སྟེ། རྣལ་འབྱོར་པ་དེའི་བསམ་པ་སེམས་ཅན་གྱི་ཁམས་དང་མཉམ་པས་སོ། འདི་འདྲ་བ་ཞིག་གོ་བས་ང་
ཡང་དུག་པོ་སིག་ཀྱིན་བསྒྲུབ་པ་བྱ་སྙམ་པ་ཡིན་གསུངས། ཡང་འདིར་སངས་རྒྱས་ཀྱི་ཆོས་གོས་ངུར་སྨྲིག་འདི་ནི།
དུས་གསུམ་གྱི་སངས་རྒྱས་ཐམས་ཅད་ཀྱིས་བྱིན་གྱིས་བརླབས་ཤིང་བགོ་བ་ལགས། བྱང་ཆུབ་སེམས་དཔའི་རྒྱལ་
མཚན་ལགས་སོ། ཞེས་པ་འདི་ཡང་ངའི་ཞེ་འདོད་ཅིག་ཡིན་ཏེ། འདི་ན་བཤད་པ་དགེ་སློང་ཚུལ་ཁྲིམས་ཞིག་པ་ཀུན་
ཀྱང་ཆོས་གོས་ངུར་སྨྲིག་ལ་མཆོད་གནས་གྱིས། དགེ་ཚུལ་ཀུན་ཀྱང་ཆོས་གོས་སྣམ་སྦྱར་རེ་ལ་ཡོལ་བ་དང་མཆོད་
གནས་གྱིས་དང་གསུངས། འདི་ལ་བཅས་པ་དང་རང་བཞིན་གྱི་བྱེ་བྲག་མེད་དེ། གཤིས་ལ་ཡོད་པས་སངས་རྒྱས་
ཀྱིས་ཀྱང་དེ་མཁྱེན་པ་ཡིན་ཏེ།